07/06/2022 | Administración LocalMunicipal
Ames
Resolución provisional para a concesión de subvencións para as axudas “Plan Ames Progresa” dirixidas ao mantemento do emprego e do tecido empresarial local nº 2021, no Concello de Ames

Por Resolución da Alcaldía número 1637/2022, do 30 de maio, aprobouse a concesión provisional das seguintes axudas “Plan Ames Progresa” dirixidas ao mantemento do emprego e do tecido empresarial local no 2021, no Concello de Ames. EXPEDIENTE GD: 13809/2021 Vistas as Bases reguladoras da convocatoria de axudas do plan ames progresa dirixidas ao mantemento do emprego e do tecido empresarial local no 2021, aprobadas pola Xunta de Goberno Local, sen sesión de data 30 de decembro de 2021 e publicadas no BOP da provincia da Coruña n.º14 de 21 de xaneiro de 2022. Visto o Acordo de ampliación do prazo de xustificación da convocatoria de axudas do “Plan Ames Progresa” dirixidas ao mantemento do emprego e do tecido empresarial local no 2021, adoptado pola Xunta de Goberno Local, en sesión de data 17 de marzo de 2022, mediante o que se amplía o prazo de xustificación da subvención ata o 30 de xuño de 2022. Finalizada a fase de instrución das solicitudes, reúnese a Comisión de Valoración prevista no artigo 8.4 das bases reguladoras con data 16 de maio de 2020. Vista a Acta da Comisión de Valoración de 16 de maio de 2022 na que se deixa constancia tanto das solicitudes desestimadas e os motivos da desestimación, coma das solicitudes admitidas e a valoración de cada unha das solicitudes, indicando o importe individual concedido. Considerando que segundo o disposto na base 8 da convocatoria, o acordo de resolución será obxecto de publicación no BOP de A Coruña e que esta publicación proporcionará os efectos da notificación e que coa citada notificación se iniciará o prazo para a presentación da xustificación da subvención concedida. Considerando que a competencia para a concesión das subvencións se atopa delegada na Xunta de Goberno Local, que celebrará a súa próxima sesión o vindeiro xoves 2 de xuño de 2022, e que o prazo para a presentación da xustificación polos beneficiarios da subvención finaliza o 30 de xuño de 2022 debendo remitirse aínda o presente acordo, aos efectos da súa notificación, ao Boletín Oficial da Provincia, esta alcaldía no uso do previsto no artigo 10 da Lei 40/2015 do 1 de outubro do Réxime Xurídico do Sector Público, RESOLVE: PRIMEIRO.- Avogar, de forma singular e para o caso concreto, as competencias para a concesión de subvencións, no expediente de concesión das axudas do Plan Ames Progresa dirixidas ao mantemento do emprego e do tecido empresarial local no 2021 (GD 13809/2021). SEGUNDO.- Conceder as axudas solicitadas á relación de interesados/as que figuran na seguinte táboa e pola contía individual que figura na mesma, determinada segundo o previsto na base 8.4 da convocatoria, ascendendo a suma de todas elas a un importe total de cincuenta e oito mil novecentos setenta e oito euros con cincuenta e cinco céntimos (58.978,55 €): TERCEIRO.- Dispoñer o gasto en contía de cincuenta e oito mil novecentos setenta e oito euros con cincuenta e cinco céntimos (58.978,55 €) con cargo á aplicación orzamentaria 4314.479.04 do orzamento en vigor. CUARTO.- Denegar a axuda solicitada á relación de interesados/as que figuran na seguinte táboa por non cumprir algún dos requisitos, que se indican na táboa, establecidos nas bases da convocatoria. QUINTO.- Publicar este acordo de resolución definitiva no BOP, de conformidade co previsto na base 8.6 da convocatoria e no artigo 45 da Lei 39/2015, de 1 de outubro, do procedemento administrativo común das administracións públicas. O anuncio producirá os mesmos efectos da notificación. No anuncio farase constar que os beneficiarios deberán presentar como data límite o 30 de xuño de 2022, na sede electrónica do Concello de Ames toda a documentación xustificativa referida na base 9 da convocatoria. Así mesmo deberán dar cumprimento á base 13 da convocatoria, presentando fotografía do cartel, en modelo facilitado polo Concello de Ames a través da sede electrónica, que acredite a publicidade realizada da actividade subvencionada, figurando expresamente nun lugar visible do centro de traballo, logotipo do Concello, así como da publicidade realizada nun lugar preferente da páxina web da empresa, de existir esta. SEXTO.- O acordo de resolución será obxecto de publicación no portal de internet do Concello de Ames (taboleiro de edictos electrónico) e na Base de Datos Nacional de Subvencións. SÉTIMO.- Esta resolución pon fin a vía administrativa e contra a mesma o/a interesado/a poderá interpoñer recurso potestativo de reposición ante o mesmo órgano que ditou o acto recorrido, no prazo dun mes a contar a partir do día seguinte ao da publicación da presente Resolución, de conformidade cos artigos 123 e 124 da Lei 39/2015, ou interpoñer directamente recurso contencioso – administrativo ante o Xulgado do contencioso – Administrativo, no prazo de dous meses a partir do día seguinte ao da publicación da presente Resolución, segundo o establecido nos artigos 8.3 e 46.1 da Lei 29/1998. OITAVO.- Dar traslado do presente acordo os servizos económicos aos efectos oportunos. Ames, 01 de xuño de 2022 O alcalde J. Blas García Piñeiro